5. ΝΟΜΟΣ υπ’ αριθ. 2355 της 30 Μαρτ. /2 Απρ. 1953 Περί διορισμού εις τα Νηπιαγωγεία του Κράτους νηπιαγωγών αποφοίτων μονοετών τμημάτων των Ν.Δ. 1976/42 και 526/48. Άρθρον μόνον.-Πτυχιούχοι Νηπιαγωγοί απόφοιτοι των δυνάμει των Ν.Δ/των 1976/1942 και 526/1948 λειτουργησάντων τμημάτων νηπιαγωγών μονοετούς φοιτήσεως  παρά ταις Παιδαγωγικαίς Ακαδημίαις Ιωαννίνων και Φλωρίνης και τω Γυμνασίω Ξάνθης δύνανται να διορίζωνται εις θέσεις νηπιαγωγών της αρμοδιότητος του Υπουργείου Εθνικής Παιδείας και Θρησκευμάτων και άνευ του υπό του άρθρ. 5 του Ν.Δ. 1976/42 τιθεμένου περιορισμού της τριετούς προϋπηρεσίας των ως διευθυ ντριών Εθνικών Αγροτικών Νηπιοτροφείων ή Εθνικών Παιδικών Σταθμών ή ως παιδαγωγών Εθνικών Παιδικών Σταθμών και της προηγουμένης αδείας του Υπουργείου Εθνικής Προνοίας. Αύται ως προς τον βαθμόν με τον οποίον διορίζονται και δια την περαιτέρω βαθμολογικήν εξέλιξίν των εξομοιούνται πλήρως προς τας πτυχιούχους νηπιαγωγούς των Διδασκαλείων Νηπιαγωγών. Καταργείται πάσα διάταξις αντικειμένη εις τας διατάξεις του παρόντος ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. Περί των ειδικών τμημάτων νηπιαγωγών παρά Παιδαγωγικαίς Ακαδημίαις βλ. Ν.Δ. 1976/1942 και 526/1948 (ανωτ. σελ. 252 και 254). 